ಮಹಿಳೆಗೆ ಹೊಡೆದ ಅಧಿಕಾರಿ: ಆಕ್ರೋಶ ಚಿಕ್ಕಮಗಳೂರು: ಮೂಡಿಗೆಯಲ್ಲಿ ಸೋಮವಾರ ಬೆಳಿಗ್ಗೆ ಸೊಪ್ಪು ಖರೀದಿಗೆ ಬಂದಿದ್ದ ಮಹಿಳೆಯೊಬ್ಬರ ಮೇಲೆ ಗ್ರಾಮ ಲೆಕ್ಕಾಧಿಕಾರಿಯೊಬ್ಬರು ಕಬ್ಬಿಣದ ಪೈಪ್ನಿಂದ ಹೊಡೆಯುತ್ತಿರುವ ವಿಡಿಯೊ ಸಾಮಾಜಿಕ ಜಾಲತಾಣಗಳಲ್ಲಿ ಹರಿದಾಡುತ್ತಿದ್ದು, ಆಕ್ರೋಶ ವ್ಯಕ್ತವಾಗಿದೆ. ಬೆಳಿಗ್ಗೆ 610 ಗಂಟೆಯವರೆಗೂ ಖರೀದಿಗೆ ಅವಕಾಶ ಇದೆ ಎಂದು ಭಾವಿಸಿ, ಬಹುತೇಕರು ಸೋಮವಾರ ಬೆಳಿಗ್ಗೆ ಪಟ್ಟಣದ ಮಾರುಕಟ್ಟೆಗೆ ಬಂದಿದ್ದರು. ಆದರೆ, ಕಂದಾಯ ಇಲಾಖೆಯ ಅಧಿಕಾರಿಗಳು, ಗ್ರಾಮ ಲೆಕ್ಕಿಗರು ರಸ್ತೆಗಿಳಿದು, ತಿರುಗಾಡುತ್ತಿದ್ದವರ ಮೇಲೆ ಲಾಠಿ ಬೀಸಿ, ಭಯದ ವಾತಾವರಣ ಸೃಷ್ಟಿಸಿದರು ಎಂದು ಸಾರ್ವಜನಿಕರು ದೂರಿದ್ದಾರೆ. ಅಂತರ ಮರೆತು ಖರೀದಿಗೆ ಮುಗಿಬಿದ್ದ ಜನರನ್ನು ನಿಯಂತ್ರಿಸಲು ಗ್ರಾಮ ಲೆಕ್ಕಾಧಿಕಾರಿ, ಲಾಠಿಯಿಂದ ಪಕ್ಕದಲ್ಲಿರುವ ಬಾಕ್ಸ್ಗೆ ಹೊಡೆದಿದ್ದಾರೆ. ಮಹಿಳೆ, ಸಾರ್ವಜನಿಕರ ಮೇಲೆ ಲಾಠಿ ಪ್ರಹಾರ ನಡೆಸಿಲ್ಲ ಎಂದು ತಹಶೀಲ್ದಾರ್ ಎಚ್.ಎಂ. ರಮೇಶ್ ತಿಳಿಸಿದರು.